**კურიკულუმი**

|  |  |
| --- | --- |
| **ფაკულტეტის დასახელება** | **მეცნიერებათა და ხელოვნების ფაკულტეტი** |
| **პროგრამის დასახელება** | **სოციალური და კულტურული ანთროპოლოგია**  **Social and Cultural Anthropology** |
| **მისანიჭებელი აკადემიური ხარისხი** | **სოციალური და კულტურული ანთროპოლოგიის დოქტორი**  **PhD in Social and Cultural Anthropology** |
| **სწავლების ენა** | ქართული |
| **პროგრამის ხანგრძლივობა (სემესტრი, სასწავლო კომპონენტის კრედიტების რაოდენობა)** | 3-5 წელი (6-10 სემესტრი, 60 კრედიტი) |
| **პროგრამის შემუშავების თარიღი და განახლების საკითხი** | პროგრამა შემუშავებულია 2019 წელს. პროგრამის განახლება შესაძლებელია ყოველი სასწავლო წლის დაწყებამდე, პროგრამისა და სასწავლო პროცესის ხარისხის გაუმჯობესების მიზნით |
| **პროგრამის ხელმძღვანელი** | თამთა ხალვაში, ასოცირებული პროფესორი |
| **პროგრამაზე დაშვების წინაპირობები** | |
| * მაგისტრის ან მასთან გათანაბრებული აკადემიური ხარისხი ჰუმანიტარულ ან სოციალურ მეცნიერებებში. * წარმატებით ჩაბარებული შიდასაუნივერსიტეტო გამოცდა ინგლისურ ენაში, ინგლისური ენის მინიმუმ B2 დონეზე დადასტურების მიზნით ან ინგლისური ენის ცოდნის დამადასტურებელი საერთაშორისო სერტიფიკატი (მინიმუმ B2 დონის შესაბამისი) ან ინგლისურენოვანი საბაკალავრო ან სამაგისტრო პროგრამის დასრულების დამადასტურებელი დიპლომი;\* * სადოქტორო კვლევითი განაცხადი; * ზეპირი გამოცდა   \* უცხოეთში მიღებული განათლების დამადასტურებელი დიპლომის აღიარება უნდა იყოს დადასტურებული სსიპ - განათლების ხარისხის განვითარების ეროვნული ცენტრის მიერ.  დეტალური ინფორმაცია პროგრამაზე მიღების პირობების და კრიტერიუმების შესახებ მოცემულია დოკუმენტში „სადოქტორო პროგრამაზე მიღების პროცედურები და შეფასების სისტემა“. მიღების შესახებ ინფორმაცია თავსდება ილიას სახელმწიფო უნივერსიტეტის ვებგვერდზე [www.iliauni.edu.ge.](about:blank) | |
| **სადოქტორო პროგრამის დახასიათება/კონცეფცია** | |
| სოციალური და კულტურულ ანთროპოლოგიის სადოქტორო პროგრამა ორიენტირებულია, სტუდენტები ჩართოს სოციალური და კულტურული ანთროპოლოგიის მიმართულებით თანამედროვე ცოდნის შექმნასა და განვითარებაში. პროგრამა წინა პლანზე აყენებს გრძელვადიანი ეთნოგრაფიული კვლევის ტრადიციას, თანამედროვე გლობალური პრობლემებისადმი კრიტიკულ თეორიულ და ინტერდისციპლინურ მიდგომებსა და რეგიონული თუ ადგილობრივი ისტორიით ნასაზრდოებ ანალიზს. ამიტომ პროგრამა ეფუძნება ეთნოგრაფიული კვლევისა და სწავლების თანამედროვე თეორიებსა და მეთოდებს. ანთროპოლოგიის მიმართულებით ასეთი პროგრამის შექმნა გადაუდებელი ამოცანაა, ვინაიდან საჭიროა ქართული ანთროპოლოგიური ცოდნისა და ტრადიციის გაღრმავება და განვითარება.  პროგრამის კვლევის არეალს წარმოადგენს ისეთი მიმართულებები, როგორიც არის: პოლიტიკური ანთროპოლოგია, ურბანული ანთროპოლოგია, რელიგიის ანთროპოლოგია, სამედიცინო ანთროპოლოგია, ვიზუალური ანთროპოლოგია, ეკონომიკის ანთროპოლოგია. პროგრამაში ჩართული პროფესორები კვლევებს ამ მიმართულებებით აწარმოებენ.  სადოქტორო პროგრამის ამოცანაა სტუდენტებთან ერთად გააღრმავოს და გააფართოვოს ანთროპოლოგიური კვლევის როგორც რეგიონული, ასევე საერთაშორისო საზღვრები. ის ორიენტირებულია საერთაშორისო უნივერსიტეტებთან და მეცნიერებთან თანამშრომლობით შექმნას კვლევის ინოვაციური გარემო ანთროპოლოგიურ კვლევებში საუკეთესო საერთაშორისო გამოცდილების, სალექციო კურსებისა და ვორკშოპების საშუალებით.  საგანმანათლებლო პროგრამა შემუშავებულია საერთაშორისო უნივერსიტეტების გამოცდილების გათვალისწინებით (კოპენჰაგენის უნივერსიტეტი, ნიუ იორკის უნივერსიტეტი, ტრენტის უნივერსიტეტი, კენტის უნივერსიტეტი, ოსლოს უნივერსიტეტი და არჰუსის უნივერსიტეტი).  პროგრამა მჭიდროდ თანამშრომლობს ილიას სახელმწიფო უნივერსიტეტში არსებულ საერთაშორისო სადოქტორო სკოლასთან, იყენებს მის მიერ შექმნილ ყველა რესურსს, მათ შორის - დოქტორანტს აძლევს უცხოელი თანახელმძღვანელის ყოლისა და ორმაგი ხარისხის მოპოვების შესაძლებლობას კოტუტელის ფორმატის ფარგლებში.    პროგრამა ეფუძნება სოციალური და კულტურული ანთროპოლოგიის დარგში წარმატებულ საერთაშორისო გამოცდილებას, რაც უზრუნველყოფილია საერთაშორისო ექსპერტთა საბჭოს არსებობით. საბჭო უზრუნველყოფს:   * პროგრამაში ჩართული დოქტორანტების თანახელმძღვანელობას; * ერთობლივი კვლევითი პროექტების განვითარებას; * კვლევითი უნარების განვითარებას სხვადასხვა ვორკშოფებით და კურსებით; * დოქტორანტების ხელშეწყობას სამეცნიერო ნაშრომების მომზადებასა და გამოქვეყნებაში საერთაშორისო რეფერირებადი ჟურნალებისთვის; * სადოქტორო კურიკულუმის განვითარებას საერთაშორისო სტანდარტების მიხედვით, ასევე საჭიროების შემთხვევაში გარე რეფერირებას; * ქართველი მეცნიერების და დოქტორანტების ჩართვას მსოფლიო სამეცნიერო ქსელში.   ექსპერტთა საბჭოს წევრები არიან:   1. სრული პროფ. ბრუს გრანტი - ნიუ იორკის უნივერსიტეტის ანთროპოლოგიის დეპარტამენტის თავჯდომარე (კვლევითი მიმართულება: კავკასია, პოსტ საბჭოთა ქვეყნების ანთროპოლოგია, კულტურული ისტორია, რელიგია, პოლიტიკა). 2. ასოცირებული პროფ. პოლ მენინგი - ტრენტის უნივერსიტეტის ანთროპოლოგიის დეპარტამენტი (კვლევითი მიმართულება: ლინგვისტური ანთროპოლოგია, ისტორია, სემიოტიკა, ურბანული ანთროპოლოგია, პოლიტიკური ანთროპოლოგია, კოლონიალიზმი, კავკასია, საქართველო) 3. სრული პროფ. ჟოაო პინა-კაბრალი - კენტის უნივერსიტეტის ანთრპოლოგიისა და კონსერვაციის დეპარტამენტი (კვლევითი ინტერესები: რელიგია, სიმბოლიზმი, ძალაუფლება, ეთნოგრაფიული მეთოდოლოგიის ისტორია, ეთნიკურობა კოლონიურ და პოსტკოლონიურ სივრცეებში). 4. სრული პროფ. ვალენტინა იზმირლიევა - კოლუმბიის უნივერსიტეტი, სლავური კვლევების დეპარტამენტი (კვლევითი ინტერესები: ბალკანური და რუსული რელიგიური კულტურები, იმპერიები, ისტორია, ლიტერატურა). 5. სრული პროფ. ანე მენელი - ტრენტის უნივერსიტეტი, ანთროპოლოგიის დეპარტამენტი (კვლევითი ინტერესები: შუა აღმოსავლეთი, არაბეთის ნახევარკუნძული, იტალია, რელიგია და მსოფლიო ხედვა, განსხეულება, გენდერი, ეთნოგრაფიული მეთოდები და ანთროპოლოგიის ისტორია. 6. კატრინ გოთფრედსენი, უფროსი ლექტორი - მალმოს უნივერსიტეტი, კავკასიის კვლევის პროგრამა (კვლევითი ინტერესები: პოლიტიკური ტრანსფორმაცია, გაურკვევლობა, რელიგია, ისტორია, იდენტობა, მორალურობა, პოლიტიკური ფორმები და პრაქტიკები). 7. ასოცირებული პროფ. მარტინ დემანტ ფრედერიკსენი - ოსლოს უნივერსიტეტი, ანთროპოლოგიის დეპარტამენტი (კვლევითი ინტერესები: ახალგაზრდობა, ნიჰილიზმი, კრიმინალი და კორუფცია, ურბანული განვითარება და ინფრასტრუქტურა, დრო და მატერიალურობა). 8. ასოცირებული პროფესორი, მარია ლოუ - არჰუსის უნივერსიტეტი, ანთროპოლოგიის დეპარტამენტი (კვლევითი ინტერესები: რელიგია, შუა აზია, ათეიზმი, მორალურობა, სუფიზმი). 9. მკვლევარი, ლელა რეხვიაშვილი - ლაიბნიცის რეგიონული გეორგრაფიის ინსტიტუტი (კვლევითი ინტერესები: პოლიტიკური ეკონომია, პოსტ სოციალისტური ტრანზიცია, არაფორმალური ეკონომიკური პრაქტიკები, სოციალური მოძრაობები). 10. სრული პროფესორი, ელიზაბედ ქალენ დანი - ინდიანას უნივერსიტეტი ბლუმინგტონში, გეოგრაფიის დეპარტამენტი (კვლევითი ინტერესები: იძულებითი მიგრაცია, ჰუმანიტარიანიზმი, კვების ანთროპოლოგია, აღმოსავლეთ ევროპა, კავკასია). 11. ნინო აივაზიშვილი - გეენე, ბოხუმის უნივერსიტეტი, სოციალური ფსიქოლოგიისა და სოციალური ანთროპოლოგიის განყოფილება (კვლევითი ინტერესები: მოქალაქეობა, უმცირესობები, საზღვრის ანთროპოლოგია, კავკასია, აზერბაიჯანი, საქართველო). | |
| **პროგრამის მიზნები** | |
| ილიას სახელმწიფო უნივერსიტეტის სოციალური და კულტურული ანთროპოლოგიის სადოქტორო პროგრამის მიზანია, მოამზადოს მკვლევრები, რომლებიც შეძლებენ პროგრამის ერთ-ერთი კვლევითი მიმართულებით (ურბანული ანთროპოლოგიის, რელიგიის ანთროპოლოგიის, პოლიტიკური ანთროპოლოგიის, ეკონომიკის ანთროპოლოგიის, სამედიცინო ანთროპოლოგიის, ვიზუალური ანთროპოლოგიის) ახალი ცოდნის შექმნას დამოუკიდებლად განხორციელებული გრძელვადიანი ეთნოგრაფიული კვლევის საფუძველზე; მოახდენენ ამ ცოდნის ტრანსფერს საერთაშორისო რეფერირებადი პუბლიკაციის დონეზე; მომზადებულები იქნებიან წარმატებული კარიერისთვის, როგორც აკადემიურ, ისე საჯარო, არასამთავრობო ან კერძო სექტორებში. მნიშვნელოვანია, რომ ინტერდისციპლინური ხასიათის გათვალისწინებით, პროგრამა ქმნის პლატფორმას ადგილობრივ და საერთაშორისო მკვლევრებთან დიალოგში დოქტორანტების ჩართვისა და მათი დარგობრივი და ტრანსფერული უნარების განვითარებისთვის. | |
| **სწავლების მეთოდები** | |
| ანთროპოლოგიური კვლევის სპეციფიკური მოთხოვნებიდან და ამოცანათა მრავალფეროვნებიდან გამომდინარე, გამოიყენება სწავლის და სწავლების მეთოდების მრავალფეროვანი სპექტრი.   * ლექცია და სემინარი (ვერბალური და წერითი მეთოდი); * დემონსტრირების მეთოდი; * დისკუსია/დებატები; * ანალიზისა და სინთეზის მეთოდი; * ჯგუფური მუშაობა; * შემთხვევის ანალიზი; * საველე მუშაობა/ეთნოგრაფიული დაკვირვება; * გონებრივი იერიში; * კვლევასა და პრობლემაზე დაფუძნებული სწავლება.   პროგრამის თითოეულ კომპონენტში გამოყენებული სწავლების მეთოდები მოცემულია შესაბამის სილაბუსებში/კონცეფციის დოკუმენტებში. | |
| **სწავლის შედეგები** | |
| **დოქტორანტი შეძლებს:**   * სოციალური და კულტურული ანთროპოლოგიის ერთ-ერთი კვლევითი მიმართულების (პოლიტიკური ანთროპოლოგია, რელიგიის ანთროპოლოგია, ურბანული ანთროპოლოგია, სამედიცინო ანთროპოლოგია, ეკონომიკის ანთროპოლოგია, ვიზუალური ანთროპოლოგია,) ფარგლებში ინოვაციური კვლევის დამოუკიდებლად დაგეგმვასა და განხორციელებას, დარგობრივი და ინტერდისციპლინური ცოდნის შეჯერებითა და თანამედროვე თეორიული და მეთოდოლოგიური მიდგომების განვითარებით. * კვლევის შედეგების საერთაშორისო რეფერირებად პუბლიკაციებში ასახვას და ცოდნის გავრცელებას სხვადასხვა საჯარო თუ სამეცნიერო ღონისძიებების ფორმატში. * სამეცნიერო ეთიკის მაღალი სტანდარტებით კვლევის ჩატარებას. * ცოდნის ტრანსფერს სააუდიტორიო სწავლების პროცესში. * უახლეს მიღწევებზე დამყარებული ცოდნის საფუძველზე, კვლევის შემდგომი პროცესებისა და ახალი იდეების განვითარებას. | |
| **პროგრამის სტრუქტურა** | |
| სწავლის განმავლობაში დოქტორანტმა უნდა დააგროვოს 60 კრედიტი, გამოაქვეყნოს 1 სტატია საერთაშორისო რეფერირებად ჟურნალში და დაიცვას სადისერტაციო ნაშრომი. პროგრამის სტრუქტურა მოცემულია ცხრილის სახით.   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | **კომპონენტები** | **სემესტრები** | | | | | | | | | | | **ECTS** | | **1** | **2** | **3** | **4** | **5** | 6 | 7 | 8 | 9 | **10** | |  | | | |  |  |  |  |  |  |  |  |  |  |  | |  | | | | **სავალდებულო კურსები - 42 კრედიტი** |  |  |  |  |  |  |  |  |  |  | |  | | | | სოციალური და კულტურული ანთროპოლოგიის თეორიები |  |  |  |  |  |  |  |  |  |  | | **12** | | | | ფიქრისა და კვლევის ანთროპოლოგიური მეთოდები |  |  |  |  |  |  |  |  |  |  | | **12** | | | | სემინარი მომიჯნავე დისციპლინაში (ანთროპოლოგებისთვის) |  |  |  |  |  |  |  |  |  |  | | **6** | | | | ასისტირება\* |  |  |  |  |  |  |  |  |  |  | | **6** | | | | Writing for Academic Publication\*\* |  |  |  |  |  |  |  |  |  |  | | **6** | | | | **სავალდებულო-არჩევითი კურსები - 12 კრედიტი** |  |  |  |  |  |  |  |  |  |  | |  | | | | Methods of Fieldwork |  |  |  |  |  |  |  |  |  |  | | **6** | | | | ეკონომიკის ანთროპოლოგია |  |  |  |  |  |  |  |  |  |  | | **6** | | | | სამედიცინო ანთროპოლოგია |  |  |  |  |  |  |  |  |  |  | | **6** | | | | რელიგიის ანთროპოლოგია |  |  |  |  |  |  |  |  |  |  | | **6** | | | | აფექტი: სხეულისა და განსხეულების ანთროპოლოგია |  |  |  |  |  |  |  |  |  |  | | **6** | | | | **არჩევითი კურსები - 6 კრედიტი** |  |  |  |  |  |  |  |  |  |  | |  | | | | სემინარი მომიჯნავე დისციპლინაში (ანთროპოლოგებისთვის) |  |  |  |  |  |  |  |  |  |  | | **6** | | | | კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  |  |  |  |  |  |  |  |  |  | | **6** | | | | ასისტირება\* |  |  |  |  |  |  |  |  |  |  | | **6** | | |  |  |  |  |  |  |  |  |  |  |  | | **სულ 60** | | |  |  |  |  |  |  |  |  |  |  | |  |  | | სადოქტორო კოლოქვიუმები |  |  |  |  |  |  |  |  |  | |  |  | | სადისერტაციო ნაშრომი\*\*\* |  |  |  |  |  |  |  |  |  | |  |  | |  |  |  |  |  |  |  |  |  |  | |  |  |   \*კვლევითი ასისტირებისას დოქტორანტს დაცული უნდა ჰქონდეს პროსპექტუსი.  \*\*Writing for Academic Publication დოქტორანტს შეგროვებული უნდა ჰქონდეს მონაცემები და მუშაობდეს პუბლიკაციაზე.  \*\*\*სადისერტაციო ნაშრომის წარდგინება დაცვისთვის შესაძლებელია მხოლოდ სადოქტორო პროგრამით გათვალისწინებული სასწავლო კომპონენტის შესრულებისა და პუბლიკაციის ან პუბლიკაციაზე თანხმობის წარდგენის შემდეგ.  შენიშვნა: დოქტორანტის ინდივიდუალური საჭიროებებიდან გამომდინარე, მან შეიძლება გაიაროს სამაგისტრო საფეხურის რელევანტური კურსები კრედიტის გარეშე.  **სადოქტორო კოლოკვიუმების** სერია, რომელიც იწყება სწავლების პირველივე სემესტრიდან, უზრუნველყოფს კვლევითი პროცესის სისტემატიზაციას და მის შედეგზე ორიენტირებულობას. მისი მიზანია კვლევასთან დაკავშირებული ავტონომიურობისა და კომუნიკაციის უნარების განვითარება. დოქტორანტმა უნდა შეასრულოს სემესტრში ერთი კოლოკვიუმი. სადოქტორო კოლოკვიუმის ფარგლებში დოქტორანტი ამზადებს ანგარიშს კვლევის მოცემული ეტაპისათვის მიღებული შედეგების შესახებ და წარადგენს დარგობრივი კომისიის წინაშე. სადოქტორო კოლოკვიუმი შეიძლება ჩატარდეს მომიჯნავე დარგების დოქტორანტების და მათი ხელმძღვანელების/თანახელმძღვანელების მონაწილეობით.  სადოქტორო პროგრამის პირველი წლის განმავლობაში სადოქტორო კოლოკვიუმების ფარგლებში დოქტორანტები ხელმძღვანელთან/თანახელმძღვანელთან ერთად მუშაობენ პროსპექტუსზე. პროსპექტუსი მუშავდება სადოქტორო პროგრამაზე მიღებისას წარდგენილი სადოქტორო კვლევითი განაცხადის საფუძველზე.  პროსპექტუსის მომზადების განმავლობაში დოქტორანტები:   * განსაზღვრავენ საკვლევ საკითხს/პრობლემას სადისერტაციო კვლევისთვის; * აკეთებენ რელევანტური ლიტერატურის მიმოხილვას, რომელიც მოიცავს შერჩეული საკითხის/პრობლემის შესახებ კვლევებზე დაფუძნებული უახლესი ცოდნის, გამოყენებული კვლევის მეთოდოლოგიების, მიდგომების და კონცეფციების ანალიზს/სინთეზს და შეფასებას; * ლიტერატურის მიმოხილვის საფუძველზე განსაზღვრავენ ახალი ცოდნის შექმნის საჭიროებას და აყალიბებენ კვლევის მიზანს, საკვლევ კითხვას/ებს (საჭიროების შემთხვევაში ჰიპოთეზას) და კვლევის მეთოდოლოგიას; * ადგენენ ბიბლიოგრაფიას და კვლევის გეგმას.   დასრულებულ პროსპექტუსს დოქტორანტი იცავს დარგობრივი კომისიის წინაშე სწავლების პირველი წლის ბოლოს.  **ასისტირება** არის სადოქტორო პროგრამის ის კომპონენტი, რომელიც უზრუნველყოფს დოქტორანტის ჩართულობას სწავლებასა და კვლევასთან დაკავშირებულ აკადემიურ პროცესებში. პროგრამით გათვალისწინებულია სწავლების და კვლევის ასისტირება (იხ. ასისტირების კონცეფცია). სწავლების ასისტირების შემთხვევაში დოქტორანტი აკადემიური კურსის პროფესორს უწევს ასისტირებას, დამოუკიდებლად ახორციელებს აკადემიური კურსის კომპონენტს და ატარებს სალექციო/სასემინარო კურსს ან უწევს ტუტორობას. კვლევის ასისტირების დროს დოქტორანტს შეიძლება მიეცეს შესაძლელობა ჩაერთოს უნივერსიტეტში მიმდინარე კვლევით პროცესებში და ამ მიზნით განახორციელოს ისეთი აქტივობები, როგორც არის ლიტერატურის მოძიება, კვლევის ახალი მეთოდების შემუშავებაში მონაწილეობა, შედეგების შეგროვება და ანალიზი და ა.შ.  ასისტირების სავალდებულო კრედიტების ფარგლებში სტუდენტმა უნდა დააგროვოს 6 კრედიტი შესაბამის აქტივობებში (იხ. ასისტირების კონცეფცია). ასისტირების კომპონენტის ეფექტური დაგეგმვისა და განხორციელების მიზნით ყოველ სემესტრულად დგინდება დოქტორანტის ასისტირების გეგმა (იხ. ასისტირების კონცეფცია), რომელიც წარედგინება ფაკულტეტს. ასისტირების აქტივობებში კრედიტების მინიჭება ხდება შეფასების შესაბამისი ფორმის წარდგენის საფუძველზე (იხ. ასისტირების კონცეფცია), მეცნიერებათა და ხელოვნების ფაკულტეტის მიერ.    ასევე, სადოქტორო პროგრამის აუცილებელი პირობაა **საერთაშორისო რეფერირებად გამოცემაში პუბლიკაციის გამოქვეყნება.** კერძოდ, დოქტორანტს დისერტაციის დაცვამდე მოეთხოვება შესაბამის სფეროში მინიმუმ ერთი სამეცნიერო პუბლიკაცია საერთაშორისო რეცენზირებად თემატურ ჟურნალში. სადოქტორო პროგრამით გათვალისწინებული საერთაშორისო პუბლიკაციისადმი მოთხოვნები იხ. მეცნიერებათა და ხელოვნების ფაკულტეტის სადისერტაციო საბჭოსა და დოქტორანტურის დებულებაში.  ცოდნის საჯაროდ გავრცელების მიზნით, დოქტორანტს პროგრამის განმავლობაში ევალება მინიმუმ ერთ **საერთაშორისო კონფერენციაში/ფორუმში** მონაწილეობა.  სადოქტორო პროგრამა სრულდება **სადისერტაციო ნაშრომის** წარდგენით და მისი საჯარო დაცვით. სადისერტაციო ნაშრომის დაცვა ხდება ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბჭოს მიერ დამტკიცებული სადისერტაციო საბჭოს წინაშე. სადისერტაციო ნაშრომის შესახებ დეტალური ინფორმაცია მოცემულია სადისერტაციო ნაშრომის კონცეფციის დოკუმენტში (იხ. სადისერტაციო ნაშრომის კონცეფცია).  სადოქტორო პროგრამის ხანგრძლივობა ითვალისწინებს 3-5 წელს (6-10 სემესტრი). იმ შემთხვევაში, თუ სტუდენტი ვერ ასრულებს პროგრამის მოთხოვნებს 5 წლის დასრულების შემდეგ, მას უფორმდება დამატებითი ერთწლიანი ხელშეკრულება შესაბამისი პირობების გათვალისწინებით. | |
| **დასაქმების სფეროები** | |
| კურსდამთავრებულებს დასაქმება შეეძლებათ შესაბამისი პროფილის როგორც აკადემიურ, ასევე საჯარო და კერძო დაწესებულებებში:   * უმაღლესი საგანმანათლებლო დაწესებულებები; * შესაბამისი პროფილის კვლევითი ინსტიტუტები და ცენტრები; * არასამთავრობო ორგანიზაციები; * შესაბამისი პროფილის საერთაშორისო და ადგილობრივი კვლევითი პროექტები; * მუზეუმები და საგამომცემლო დაწესებულებები; * მედია (ტელე, რადიო, ციფრული). | |
| **შეფასების წესი** | |
| **სასწავლო კომპონენტის შეფასება მიმდინარეობს 100 ქულიანი სისტემით:**  შეფასების სისტემა უშვებს ხუთი სახის დადებით შეფასებას:  (A) ფრიადი – შეფასების 91-100 ქულა;  (B) ძალიან კარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა.  ორი სახის უარყოფით შეფასებას:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს  ჩასაბარებლად მეტი მუშაობა სჭირდება და ეძლევა დამოუკიდებელი მუშაობით  დამატებით გამოცდაზე ერთხელ გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის  მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  **სადისერტაციო ნაშრომის დაცვის შეფასება მიმდინარეობს შემდეგი სისტემით:**  ა) ფრიადი (summa cum laude) – შესანიშნავი ნაშრომი;  ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება;  გ) კარგი (cum laude) – შედეგი, რომელიც წაყენებულ მოთხოვნებს აღემატება;  დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს;  ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს;  ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო;  ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს.  „ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.  „ვ“ ქვეპუნქტით გათვალისწინებული შეფასების მიღების შემთხვევაში დოქტორანტს ეძლევა ერთი წლის განმავლობაში გადამუშავებული სადისერტაციო ნაშრომის წარდგენის უფლება.  „ზ“ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას. | |
| **სწავლისათვის აუცილებელი დამხმარე პირობები/რესურსები** | |
| * უნივერსიტეტის ბიბლიოთეკა და ელექტრონული რესურსები (მათ შორის სამეცნიერო ელექტრონული ბაზები - ScienceDirect, Scopus, PsycInfo, Heinonline, Thomson Reuters, ProQuest, EBSCO, Jstor, Project Muse, Cambridge Journals, DOAJ, ebrary, Oxford Journals და სხვა); * უნივერსიტეტის სოციალური და კულტურის კვლევების ინსტიტუტის და სავლე წერეთლის ფილოსოფიის ინსტიტუტის კვლევითი ბაზები; * სააუდიტორო/სამუშაო სივრცეები; * შესაბამისი პროფილის კვლევითი და სასწავლო ინსტიტუტები, კერძოდ, მალმოს უნივერსიტეტის კავკასიის შესწავლის ცენტრი, ტრენტის უნივერსიტეტი, კენტის უნივერსიტეტი, კოლუმბიის უნივერსიტეტი; * უნივერსიტეტის მულტიმედია ბიბლიოთეკა; * Erasmus + გაცვლითი პროგრამები დოქტორანტებისთვის; * არგუსი, Moodle და Turnitin-ის სისტემები; * ლემან ჰაუპტის საერთაშორისო სადოქტორო სკოლა; * საქართველოს ეროვნული მუზეუმი; * ხალხური და გამოყენებითი ხელოვნების მუზეუმი; * გიორგი ლეონიძის სახელობის ქართული ლიტერატურის სახელმწიფო მუზეუმი; * მირზა ფათალი ახუნდოვის აზერბაიჯანული კულტურის მუზეუმი. | |

|  |  |  |  |  |  |  |  |
| --- | --- | --- | --- | --- | --- | --- | --- |
| **პროგრამის სემესტრული გეგმა** | | | | | | | |
| **კომპონენტის დასახელება** | **წინაპირობა** | **ლექტორი** | **საკონტაქტო საათების განაწილება** | **კრედიტი** | **სემესტრი**  **გაზ/შემ** | | |
| **სავალდებულო კურსები (42 კრედიტი)** | | | | |  | |  |
| ფიქრისა და კვლევის ანთროპოლოგიური მეთოდები | სოციალური და კულტურული ანთროპოლოგიის თეორიები | თამთა ხალვაში | 30 | 12 |  | | **x** |
| სოციალური და კულტურული ანთროპოლოგიის თეორიები |  | ქეთევან გურჩიანი | 30 | 12 | **x** | |  |
| სემინარი მომიჯნავე დისციპლინაში (ანთროპოლოგებისთვის) |  | სადოქტორო საფეხურის სწავლებაში ჩართული მომიჯნავე დარგის/დისციპლინის პროფესორი\* | ინდივიდუალური | 6 |  | | **x** |
| ასისტირება |  | ხელმძღვანელი/ები, მომიჯნავე დარგის/დისციპლინის პროფესორი, რომელიც ჩართულია სადოქტორო პროგრამაში | ინდივიდუალური | 6 | **x** | | **x** |
| Writing for Academic Publication |  | მაია როგავა | 18 | 6 |  | | **x** |
| **სავალდებულო-არჩევითი კურსები (12 კრედიტი)** | | | | | | | |
| Methods of Fieldwork |  | ფლორიან მიულფრიდი | 32 | 6 | **x** |  | |
| ეკონომიკის ანთროპოლოგია |  | მარიამ დარჩიაშვილი | 30 | 6 | **x** |  | |
| სამედიცინო ანთროპოლოგია |  | ელენე გავაშელიშვილი | 30 | 6 |  | **x** | |
| რელიგიის ანთროპოლოგია |  | ნინო აბაკელია | 32 | 6 |  | **x** | |
| აფექტი: სხეულისა და განსხეულების ანთროპოლოგია |  | თამთა ხალვაში | 32 | 6 | **x** |  | |
| **არჩევითი კურსები (6 კრედიტი)** | | | | | | | |
| სემინარი მომიჯნავე დისციპლინაში (ანთროპოლოგებისთვის) |  | სადოქტორო საფეხურის სწავლებაში ჩართული მომიჯნავე დარგის/დისციპლინის პროფესორი \* | ინდივიდუალური | 6 | **x** | | **x** |
| ასისტირება |  | ხელმძღვანელი/ები, მომიჯნავე დარგის/დისციპლინის პროფესორი, რომელიც ჩართულია სადოქტორო პროგრამაში | ინდივიდუალური | 6 | **x** | | **x** |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  | სოფიკო ლობჟანიძე | 32 | 6 |  | | **x** |
|  | | | | | | | |
| სადოქტორო კოლოქვიუმები |  |  |  |  | **x** | | **x** |
| სადისერტაციო ნაშრომი |  |  |  |  | **x** | | **x** |

\*დოქტორანტი საკუთარი კვლევითი ინტერესიდან გამომდინარე ირჩევს პროფესორს მომიჯნავე დისციპლინიდან და მასთან ერთად ინდივიდუალურად ადგენს სასწავლო სემესტრულ გეგმას.

|  |  |  |  |
| --- | --- | --- | --- |
| **სოციალური და კულტურული ანთროპოლოგიის სადოქტორო პროგრამაში ჩართული აკადემიური და მოწვეული პერსონალი** | | | |
|  | ***სახელი და გვარი*** | ***სტატუსი*** | ***ელექტრონული ფოსტა*** |
| 1 | თამთა ხალვაში | ასოცირებული პროფესორი | [tamta.khalvashi@iliauni.edu.ge](mailto:tamta.khalvashi@iliauni.edu.ge) |
| 2 | ქეთევან გურჩიანი | პროფესორი | [ketevan\_gurchiani@iliauni.edu.ge](mailto:ketevan_gurchiani@iliauni.edu.ge) |
| 3 | ფლორიან მიულფრიდი | პროფესორი | [florian.muehlfried@iliauni.edu.ge](mailto:florian.muehlfried@iliauni.edu.ge) |
| 4 | მარიამ დარჩიაშვილი | ასისტენტ პროფესორი | [mariam.darchiashvili@iliauni.edu.ge](mailto:mariam.darchiashvili@iliauni.edu.ge) |
| 5 | ელენე გავაშელიშვილი | ასისტენტ პროფესორი | [elene.gavashelishvili@iliauni.edu.ge](mailto:elene.gavashelishvili@iliauni.edu.ge) |
| 6 | ნინო აბაკელია | საპატიო ემერიტუსი (მოწვეული პროფესორი) | [nino\_abakelia@iliauni.edu.ge](mailto:nino_abakelia@iliauni.edu.ge) |
| 7 | მაია როგავა | პროფესორი | [maia.rogava@iliauni.edu.ge](mailto:maia.rogava@iliauni.edu.ge) |
| 8 | სოფიკო ლობჟანიძე | პროფესორი | sopiko\_lobjanidze@iliauni.edu.ge |